als_Latn dik_Latn sag_Latn
Shqipëria është një nga përfitueset më të mëdha të Fondit të Investimit të Ballkanit Perëndimor, nismë kjo e Bashkimit Europian për t’iu ardhur në ndihmë vendeve të rajonit.
Në mbledhjen e zhvilluar pak ditë më parë në Stokholm janë prezantuar në total 24 projekte, nga të 6 vendet e Ballkanit Perëndimor, nga të cilat janë miratur vetëm 12, me një vlerë totale investimi prej 11 milionë e 300 mijë euro.
Vendi ynë ka marrë mbështetjen për 4 projekte, të cilat arrijnë në shifrën e 3 milionë e 350 mijë eurove, si dhe është përfituese edhe e projektit rajonal për sistemin e transmetimit të energjisë. Top Channel ka mësuar se 4 projektet fituese të Shqipërisë janë:
– Rindërtimi i kalatave 1 dhe 2 në Portin e Durrësit, me vlerë 1.100.000 euro
– Ndërtimi i “By Pass”-it të Lezhës, me vlerë 350 mijë euro
– Mbështetje për zhvillimin e hidrocentralit të Skavicës, me vlerë 1.500.000 euro
– Një investim prej 400 mijë eurosh për zhvillimin e sipërmarrjeve dhe turizimit përgjatë liqenit të Shkodrës.
Burime diplomatike thanë për Top Channel se, veç faktit që Shqipëria është përfituesja më e madhe, rëndësi kryesore kanë projektet e miratuara, të cilat janë vepra strategjike për vendin.
Ndërkohë, edhe Kosova është përfituese e rëndësishme, pasi ka marrë mbështetjen për ndërtimin e hekurudhës që lidhet me Aeroportin e Prishtinës, me vlerë 1.1 milionë euro, si dhe mbështetjen me 260 mijë euro për përmirësimin e sistemit shëndetësor.
Të ngjashme
-
VIDEO/ Historia prekëse, sheh vëllanë pas 36 vitesh: Pavarësisht se ç’më kanë punuar “gjaku thërret”
Rasti i Heroidës është përzgjedhur këtë.
-
Fluks në portin e Durrësit, pas festave emigrantët largohen nga vendi
Me mbarimin e festave emigrantët shqiptarë.
-
Njihuni me një ndër bizneset më fitimprurës në vend
Ideja e të ngrënit kërmill mund.
-
A e dinit se këto 6 shtete nuk kanë aeroport?
Kur udhëtoni në ndonjë shtet paksa.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn